ରାଇକିଆ, ଭାରତୀୟ ରାଜ୍ୟ ଓଡ଼ିଶାର କନ୍ଧମାଳ ଜିଲାର ଏକ ସହର । ଏହାକୁ କନ୍ଧମାଳ ଜିଲ୍ଲାର ବାଣିଜ୍ୟିକ କେନ୍ଦ୍ର କୁହାଯାଏ । ଭୌଗୋଳିକ ଅବସ୍ଥିତି ଏହାର ଭୌଗୋଳିକ ଅବସ୍ଥିତି : 20.47  84.23  ଠାରେ ଓ ଏହା ସମୁଦ୍ରପତ୍ତନଠାରୁ ୪୮୫ ମିଟର ଉପରେ ରହିଛି । ଏହା ରାଜପଥଦ୍ୱାରା ଅନ୍ୟାନ୍ୟ ସହରମାନଙ୍କ ସହ ସଂଯୁକ୍ତ । ଏହାର ନିକଟତମ ରେଳ ଷ୍ଟେସନ ରେଢାଖୋଲଠାରେ ୧୦୦ କିଲୋମିଟର ଦୂରରେ ଅବସ୍ଥିତ । ପର୍ଯ୍ୟଟକ ଆକର୍ଷଣ ଅତ୍ୟନ୍ତ ଉଚ୍ଚ ପତ୍ତନରେ ଥିବା ଏହି ଅଞ୍ଚଳରେ ଘଞ୍ଚ ଅରଣ୍ୟ ଓ ପାହାଡରେ ଭରା ସବୁଜିମା ରହିଛି । ଏହା ନିକଟରେ କିଛି କ୍ଷୁଦ୍ର ଓ ବୃହତ ଜଳପ୍ରପାତ ମଧ୍ୟ ରହିଛି । ସେଥି ମଧ୍ୟରୁ ମୋଡାସୁର କୁଟି ଅନନ୍ୟତମ । ଏହା ରାଇକିଆ ଅଞ୍ଚଳରୁ 18 କିଲୋମିଟର ଦୂରରେ ଅବସ୍ଥିତ ଓ ଏହା ଏକ ପିକ୍ନିକ ସ୍ଥଳୀ ଭାବରେ ଅଞ୍ଚଳରେ ପ୍ରସିଦ୍ଧ । ଏଠାରେ ବନ୍ୟା ଜନ୍ତୁ ଓ ପକ୍ଷୀ ମାନଙ୍କ ମଧ୍ୟ ସମାଗମ ରହିଥାଏ । ଶିକ୍ଷା ସହରରେ ଏକ ଡିଗ୍ରୀ ମହାବିଦ୍ୟାଳୟ ସହ ବାଳକ ହାଇସ୍କୁଲ, ବାଳିକା ହାଇସ୍କୁଲ ଓ ଇଂରାଜୀ ମିଡିଆମ ସ୍କୁଲ ସମୂହ ରହିଛି । ଏଠାରେ ସରକାରଙ୍କଦ୍ୱାରା ସ୍ଥାପିତ କନ୍ୟାଶ୍ରମ ମଧ୍ୟ ରହିଛି । ଜନସଂଖ୍ୟା ରାଇକିଆର ଜନସଂଖ୍ୟା ୨୦୧୧ ଜନଗଣନା ଅନୁସାରେ ୭୮୦୯ ରହିଥିଲା ।ଏହା ମଧ୍ୟରୁ ପୁରୁଷ ସଂଖ୍ୟା ୩୬୬୦ ଥିବା ବେଳେ ମହିଳା ସଂଖ୍ୟା ୪୧୪୯ ରହିଥିଲା । ୬ ବର୍ଷରୁ କମ ସଂଖ୍ୟା ଏଠାରେ ୧୦.୮୬% ଥିଲା । ରାଇକିଆର ସାକ୍ଷ୍ୟରତା ହାର ୮୫.୨୦ ରହିଥିଲା ଯାହା ଜାତୀୟ ହାର ଓ ଓଡ଼ିଶାର ହାରଠାରୁ ଅଧିକ ।